מוריס אל מדיוני

מוריס אל מדיוני (בערבית: موريس المديوني, בצרפתית: Maurice El Medioni;‏ 18 באוקטובר 1928 – 25 במרץ 2024) היה פסנתרן, זמר ומלחין יהודי ממוצא אלג'יראי, שמאז 2011 ועד למותו חי ופעל בישראל. אל מדיוני נולד בשנת 1928 בעיר אוראן שלחופי אלג'יריה (שהייתה אז בשליטת צרפת). בגיל 9 גילה בבית פסנתר חלוד שאותו קנה אחיו בשוק הפשפשים והחל ללמד את עצמו לנגן בו ללא מורה. כתוצאה מכך, נגינתו הזכירה לעיתים פריטה על עוד. בשנת 1942 כבשו כוחות בעלות הברית את אלג'יריה והקימו בר בשם Red Cross באוראן, שבו ניגנו החיילים שירי ג'אז, שירי חיילים וימאים, בוגי ווגי ומוזיקה לטינית, אותם למד אל-מדיוני. כאשר ניגן אל מדיוני בהרכב של זמרי ראי אלג'יריים בשנים הבאות, נחשף לצלילי מולדתו וכן למוזיקה אנדלוסית שגם אותה שילב בסגנונו הייחודי. אל-מדיוני היה הראשון שהכניס פסנתר למוזיקת הראי האלג'יראית. הוא הפך למוזיקאי פופולרי והועסק כפסנתרן בהיכל האופרה של אוראן, שם ניגן לצידם של אמנים אלג'יראים מוכרים. בשנת 1962, עם סיום מלחמת העצמאות של אלג'יריה נאלץ אל מדיוני, כמו רבים מהתושבים הצרפתים והיהודים לעזוב את אלג'יריה. הוא עלה לישראל והתיישב באשדוד, ניגן בלהקה של ג'ו עמר, אך לא נקלט בישראל ועבר לגור בפריז. לימים תיאר זאת כתקופה הקשה בחייו, כאשר נאלץ לחיות מהיד לפה בפריז. לאחר מכן התגורר בעיר מרסיי שבצרפת, והפך למוכר ברחבי העולם כפסנתרן מוזיקת עולם ייחודי המשלב מוזיקה אנדלוסית, קובנית, אלג'יראית, ג'אז ועוד. עם עלייתו לארץ ב-2011, החל לשתף פעולה עם יוצרים וזמרים בישראל כמו: גלית גיאת, דייוויד ברוזה, להקת טיפקס, עמיר בניון, פסנתרן הג'אז עמדי נור ועוד, והעמיד נגנים צעירים כממשיכי דרכו. אל מדיוני ליווה את השיר "נשמתי" של עמיר בניון, וכן חבר לדויד ברוזה בביצוע של הזמר גוסטו לשיר "האישה שאיתי". אל מדיוני גם כתב את השיר "Ana N'habek" ("אני אוהב אותך") שאותו ביצעה להקת "טיפקס" באלבום האוסף שלהם ואת השיר "אהלן וסהלן" שאותו ביצעה גם להקת שפתיים. אל מדיוני גם שיתף פעולה עם התזמורת האנדלוסית הישראלית והשתתף בשני תקליטים שלהם – "צור שהחייני" ו"תושיא". אל מדיוני הופיע עד גיל 90, והלחין שירים רבים במהלך הקריירה שלו. בשנת 2017 יצאה לאור (באנגלית) האוטוביוגרפיה שלו, שאותה כתב בצרפתית. 2007, פרס ה-BBC למוזיקת עולם. ב-6 ביוני 2011 נערך, במסגרת "פסטיבל ישראל", ערב מחווה לכבודו, בו הוא השתתף. לכבוד יום הולדתו ה-90 השיקה קרן בית אבי חי את המופע "אלג'יר – צרפת – ישראל", מופע הוקרה בהשתתפותו ובהשתתפות נטע אלקיים, והזמרים האורחים עמיר בניון ויסמין לוי. בשנת 2011 אל מדיוני עלה לישראל והתיישב בנתניה. נפטר ב-25 במרץ 2024, נקבר בבית העלמין שיכון ותיקים בנתניה. צרפת 1996 – Café Oran צרפת 2006 – Descarga Oriental ישראל 2000 – סמאי (עם יאיר דלאל) Maurice El Medioni, A Memoir: From Oran to Marseilles (1938-1992), Edited by Max Reinhardt, translated by Jonathan Walton, London: Watkins Media, 2017 מוריס אל מדיוני, במסד הנתונים הקולנועיים IMDb (באנגלית) מוריס אל מדיוני, באתר MusicBrainz (באנגלית) מוריס אל מדיוני, באתר Discogs (באנגלית) מוריס אל מדיוני, באתר Songkick (באנגלית) מוריס אל מדיוני, באתר MOOMA (בארכיון האינטרנט) תקליטי פירניה, מוריס אל-מדיוני – מידע על האמן ותקליטים שלו שמפיץ הלייבל (באנגלית) רדיו 3 של ה-BBC מוריס אל-מדיוני, חתן פרס מוזיקת עולם לשנת 2007 נתן שניידר, התחייה של חנה ארנדט, באתר הארץ, 16 באוקטובר 2006 בן שלו, מוריס אל מדיוני: לשנה הבאה בירושלים, באתר הארץ, 16 ביוני 2009 דני בר-און, שר בצניעות: מוריס אל מדיוני בהופעה, באתר nrg‏, 18 ביוני 2009 תמר סוקניק, הפסנתרן מוריס אל מדיוני יבוא לשלוש הופעות בישראל, באתר הארץ, 29 במאי 2007 בן שלו, הפסנתרן הראשון ששילב מוזיקה ערבית, לטינית ואפרו־אמריקאית, באתר הארץ, 18 באוקטובר 2015 יעקב בר-און, ‏חוגג 87: סיפורו המדהים של הפסנתרן והמלחין מוריס אל־מדיוני, באתר מעריב אונליין, 24 בדצמבר 2015 אדווין סרוסי, מוריס אל מדיוני בן תשעים והוא גר בנתניה, באתר הארץ, 14 בנובמבר 2018 מוריס אלמדיוני (1928-), דף שער בספרייה הלאומית בן שלו, מותו של מוריס אל מדיוני הוא סופה של תקופה במוזיקה, באתר הארץ, 26 במרץ 2024 רן שמעוני, מוריס אל מדיוני לא ויתר על החלום, באתר הארץ, 27 במרץ 2024 Robin Denselow | The Guardian | Maurice el Médioni obituary https://www.theguardian.com/music/2024/apr/05/maurice-el-medioni-obituary 5 באפריל 2024 אמיר שוורץ, חלוץ בתחומו: פרידה מהפסנתרן מוריס אל מדיוני, באתר ynet, 26 במרץ 2024 Benjamin Stora, Des parents juifs d’Algérie dans la tourmente du xxe siècle, Presses universitaires de Provence, 2015, עמ' 287–292, ISBN 978-2-85399-998-4 התזמורת האנדלוסית הישראלית, ע נגינה של המוסיקאי והפסנתרן מוריס אל מדיוני יחד עם התזמורת האנדלוסית הישראלית, בעמוד היוטיוב של התזמורת, ‏28 באפריל 2011 תום יוגב, עולם שלם בתוך האצבעות /// שלוש תחנות האזנה ביצירה של מוריס אל-מדיוני, באתר Columbus Music Magazine, ‏2024-04-01 [אלג'יר-צרפת-ישראל מוריס אל מדיוני חוגג 90 אלג'יר-צרפת-ישראל מוריס אל מדיוני חוגג 90], קרן בית אבי חי, ‏4 ביולי 2019 ישי אלמקייס, המוזיקאי היהודי-אלג'יראי מוריס אל מדיוני הלך לעולמו: "זכה להכרה", באתר מקור ראשון, ‏26 במרץ 2024 שירה נאות, הפסנתן מוריס אל מדיוני מת בגיל 95, באתר הארץ, 25 במרץ 2024